CELEX: 32007R1424
Language: lt
Date: 2007-12-04 00:00:00
Title: 2007 m. gruodžio 4 d. Komisijos reglamentas (EB) Nr. 1424/2007, iš dalies keičiantis Reglamentą (EB) Nr. 2304/2002, įgyvendinantį Tarybos sprendimą 2001/822/EB dėl užjūrio šalių bei teritorijų ir Europos bendrijos asociacijos, ir paskirstantis orientacines sumas pagal dešimtąjį Europos plėtros fondą

5.12.2007   
            
            
               LT
            
            
               Europos Sąjungos oficialusis leidinys
            
            
               L 317/38
            
         
      KOMISIJOS REGLAMENTAS (EB) Nr. 1424/2007
   2007 m. gruodžio 4 d.
   iš dalies keičiantis Reglamentą (EB) Nr. 2304/2002, įgyvendinantį Tarybos sprendimą 2001/822/EB dėl užjūrio šalių bei teritorijų ir Europos bendrijos asociacijos, ir paskirstantis orientacines sumas pagal dešimtąjį Europos plėtros fondą
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į Tarybos sprendimą 2001/822/EB dėl užjūrio šalių bei teritorijų ir Europos bendrijos asociacijos (Užjūrio asociacijos sprendimas) (1), ypač į jo 23 straipsnį,
   atsižvelgdama į 2002 m. gruodžio 20 d. Komisijos reglamentą (EB) Nr. 2304/2002, įgyvendinantį Tarybos sprendimą 2001/822/EB dėl užjūrio šalių bei teritorijų ir Europos bendrijos asociacijos (Užjūrio asociacijos sprendimas) (2),
   atsižvelgdama į Taryboje posėdžiavusių valstybių narių Vyriausybių atstovų vidaus susitarimą dėl Bendrijos pagalbos finansavimo pagal 2008–2013 m. daugiametę finansavimo programą vadovaujantis AKR ir EB partnerystės susitarimu ir dėl finansinės pagalbos skyrimo užjūrio šalims ir teritorijoms, kurioms taikoma EB sutarties ketvirta dalis (3) (toliau – dešimtąjį EPF įsteigiantis vidaus susitarimas),
   atsižvelgdama į dešimtajam EPF taikomą finansinį reglamentą (4),
   kadangi:
   
               (1)
            
            
               Reglamento (EB) Nr. 2304/2002, priimto pagal Užjūrio asociacijos sprendimo 23 straipsnį, nuostatos turėtų būti suderintos su to sprendimo pakeitimais, atsižvelgiant į naujai įsteigtą dešimtąjį Europos plėtros fondą (toliau – dešimtasis EPF). Jos taip pat turėtų būti suderintos su 2000 m. birželio 23 d. Kotonu pasirašyto Afrikos, Karibų bei Ramiojo vandenyno grupės valstybių ir Europos bendrijos bei jos valstybių narių partnerystės susitarimo (5) (AKR ir EB partnerystės susitarimas) IV priedo atitinkamų straipsnių pakeitimais.
            
         
               (2)
            
            
               Atsižvelgiant į užjūrio šalių ir teritorijų (toliau – UŠT) konkrečius poreikius, gebėjimus ir apribojimus, dešimtojo EPF finansinė parama UŠT turėtų būti skirta kaip biudžeto parama, jei tik UŠT viešosios išlaidos bus valdomos pakankamai skaidriai, atskaitingai ir veiksmingai. Be to, UŠT viešųjų pirkimų procedūros turėtų atitikti dešimtojo EPF finansinio reglamento skaidrumo ir atvirumo standartus. Vadovaujantis pagal devintąjį EPF įgyta patirtimi, dešimtojo EPF finansinė pagalba, kaip parama projektams ar programoms, turėtų būti teikiama tik išimtinėmis aplinkybėmis, visų pirma kai nėra įvykdytos sąlygos biudžeto paramai gauti.
            
         
               (3)
            
            
               Kaip jų priėmimo sąlyga, turėtų būti patikrinta, ar Bendrojo programavimo dokumentuose (BPD) yra visi būtini elementai, kad Komisija galėtų priimti Užjūrio asociacijos sprendimo 20 straipsnio 4 dalyje nurodytą sprendimą dėl finansavimo.
            
         
               (4)
            
            
               Pagal Užjūrio asociacijos sprendimo II Aa priedo 3 straipsnio 1 dalį visuose BPD ypatingas dėmesys prireikus turėtų būti skiriamas veiksmams, kuriais siekiama stiprinti pagalbą gaunančių UŠT valdymą ir institucinius gebėjimus ir, kai tinkama, galimam numatomų veiksmų tvarkaraščiui, įskaitant finansų, mokesčių ir teismų sritis.
            
         
               (5)
            
            
               Būtina numatyti lėšų pagal dešimtąjį EPF regioniniam bendradarbiavimui ir integracijai remti programavimą, siekiant stiprinti UŠT gebėjimą įveikti sunkumus, kuriuos jos patiria kaip mažos mikroekonominės salų valstybės, pavyzdžiui, didinant pasirengimą regioninėms nelaimėms ir imantis jų pasekmių sušvelninimo iniciatyvų. Šiuo atžvilgiu reikėtų užtikrinti paramos regioniniam bendradarbiavimui ir integracijai bei paramos teritoriniu lygmeniu koordinavimą. Taip pat reikėtų atkreipti ypatingą dėmesį į UŠT, AKR valstybių ir, derinant su kitomis Bendrijos finansinėmis priemonėmis, Sutarties 299 straipsnio 2 dalyje minimų atokiausių regionų bendradarbiavimą.
            
         
               (6)
            
            
               Pagal dešimtąjį EPF pagalbą gaunančioms UŠT skiriamos orientacinės sumos turėtų būti nustatytos pagal Užjūrio asociacijos sprendimo II Aa priedo 3 straipsnio 5 dalį.
            
         
               (7)
            
            
               Dėl šiame reglamente numatytų priemonių konsultuotasi su UŠT.
            
         
               (8)
            
            
               Šiame reglamente numatytos priemonės atitinka pagal Užjūrio asociacijos sprendimo 24 straipsnį įkurto EPF ir UŠT komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Komisijos reglamentas (EB) Nr. 2304/2002 iš dalies keičiamas taip:
   
               1.
            
            
               1 straipsnis pakeičiamas taip:
               „1 straipsnis
               Dalykas
               Šis reglamentas nustato Komisijos valdomos Bendrijos finansinės pagalbos iš dešimtojo Europos plėtros fondo (EPF), teikiamos užjūrio šalims ir teritorijoms (UŠT), programavimo, įgyvendinimo ir kontrolės procedūras pagal Užjūrio asociacijos sprendimo ir dešimtajam EPF taikomo finansinio reglamento nuostatas.“
            
         
               2.
            
            
               3 straipsnis pakeičiamas taip:
               „3 straipsnis
               Teritorinis programavimas
               Veikla, finansuojama negrąžintina parama pagal dešimtąjį EPF vadovaujantis Užjūrio asociacijos sprendimu, programuojama kuo greičiau po dešimtąjį EPF įsteigiančio vidaus susitarimo įsigaliojimo, priimant Bendrąjį programavimo dokumentą (BPD) pagal šio reglamento priede pateiktą modelį.“
            
         
               3.
            
            
               4 straipsnis pakeičiamas taip:
               „4 straipsnis
               BPD rengimas
               1.   Kompetentingos UŠT institucijos parengia BPD pasiūlymą, kuo plačiau pasikonsultavusios su suinteresuotais plėtros procesu asmenimis, ir atkreipia dėmesį į buvusias pamokas ir geriausią praktiką.
               Kiekvienas BPD pasiūlymas pritaikomas prie kiekvienos UŠT poreikių ir konkrečių aplinkybių. Jame numatomi į rezultatą orientuoti rodikliai, kurie turės būti stebimi, ir skatinama vietos lygiu prisiimti atsakomybę už bendradarbiavimo programas.
               2.   UŠT, suinteresuota valstybė narė ir Komisija keičiasi nuomonėmis dėl BPD pasiūlymo per atitinkamą delegaciją, jei taikytina.
               UŠT pateikia visą būtiną informaciją, įskaitant ekonominio pagrįstumo tyrimų rezultatus, kad Komisija galėtų kuo veiksmingiau įvertinti BPD projektą.
               3.   Dešimtojo EPF finansinis įnašas iš esmės teikiamas kaip biudžeto parama, išskyrus išimtines ir tinkamai pagrįstas aplinkybes.
               Jeigu nėra įvykdytos biudžeto paramos sąlygos, BPD turi būti numatytos priemonės sudaryti sąlygas biudžeto paramai.
               Pažymimi visi UŠT atliktos analizės ir Bendrijos analizės skirtumai.“
            
         
               4.
            
            
               5 straipsnis pakeičiamas taip:
               „5 straipsnis
               Komisijos atliekamas BPD vertinimas
               Komisija įvertina BPD pasiūlymą ir nustato, ar jame yra visi būtini elementai ir ar jis atitinka Užjūrio asociacijos sprendimo, šio reglamento ir atitinkamų Bendrijos politikos sričių tikslus.
               Komisija taip pat įvertina BPD pasiūlymą ir nustato, ar jame yra visi būtini elementai, leidžiantys Komisijai priimti Užjūrio asociacijos sprendimo 20 straipsnio 4 dalyje nurodytą sprendimą dėl finansavimo.
               Apie gautą projektą ji praneša Europos investicijų bankui.
               Nepažeisdama 4 straipsnio 3 dalies, Komisija nusprendžia, ar dešimtojo EPF finansinė pagalba turi būti teikiama kaip biudžeto parama, prieš tai preliminariai įvertinusi viešųjų išlaidų valdymo skaidrumą, atskaitingumą ir veiksmingumą bei viešųjų pirkimų atvirumą ir skaidrumą vadovaujantis dešimtajam EPF taikomame finansiniame reglamente nurodytais standartais, ar ši parama turi būti teikiama kaip parama programoms ir projektams.“
            
         
               5.
            
            
               6 straipsnis pakeičiamas taip:
               „6 straipsnis
               Regioninės programos
               1.   3–5 straipsniai taikomi mutatis mutandis finansinei paramai regioniniam bendradarbiavimui ir integracijai pagal Užjūrio asociacijos sprendimo II Aa priedo 3 straipsnio 2 dalį.
               Vertindama pasiūlymus, Komisija ypač atsižvelgia į tikėtiną poveikį paramą gaunančios UŠT integracijai regione, kuriam ji priklauso.
               Kiek tai įmanoma, užtikrinamas koordinavimas su programomis teritoriniu lygmeniu ir su veiksmais, kuriuose dalyvauja AKR valstybės ir (arba) atokiausi regionai, nurodyti Sutarties 299 straipsnio 2 dalyje. Tam gali prireikti nustatyti prioritetus ir konkrečius išteklius, siekiant stiprinti bendradarbiavimą su AKR valstybėmis ir (arba) atokiausiais regionais, ir bendro intereso veiksmų nustatymo bei atrankos koordinavimo ypatumus.
               Prieš įsipareigojimą dėl išlaidų Komisija priima sprendimą dėl finansavimo, taikomą paramai projektams ir programoms.
               2.   Siekiant pakankamo masto ir didesnio veiksmingumo, regioninių programų, kuriose yra aiškus teritorinis komponentas, finansavimui galima kartu naudoti regionines ir teritorines lėšas.
               3.   8 ir 16–30 straipsniai regioninėms programoms taikomi mutatis mutandis.“
            
         
               6.
            
            
               7 straipsnis pakeičiamas taip:
               „7 straipsnis
               Rezervo panaudojimas
               1.   Komisija Užjūrio asociacijos sprendimo II Aa priedo 3 straipsnio 4 dalies b punkte minėtiems tikslams B rezervo lėšas skirsto remdamasi šio reglamento 22 straipsnyje minėtu svarstymu laikotarpio viduryje. Komisija atitinkamai patikslina jau paskirstytas orientacines sumas ir apie savo sprendimą dėl naujai paskirstytų sumų praneša UŠT ir valstybėms narėms.
               2.   Kad būtų galima skirti lėšas, nustatytas Užjūrio asociacijos sprendimo 28 straipsnyje ir II D priede, bet kuri UŠT, kuri mano esanti tinkama ten nustatytai paramai gauti, pateikia išsamų pagal Komisijos pateiktą formą parašytą prašymą, kuriame pateikia visą informaciją, kurios reikia jai įvertinti.
               Prašymas pateikiamas Komisijai ne vėliau kaip iki kitų metų, einančių po metų, kuriems prašoma papildomos paramos, pabaigos.
               Komisija kuo greičiau apie savo sprendimą praneša UŠT.“
            
         
               7.
            
            
               8 straipsnis pakeičiamas taip:
               „8 straipsnis
               Įsipareigojimai
               1.   Įsipareigojimus dėl išlaidų, skirtų UŠT finansinei pagalbai, Komisija numato vadovaudamasi dešimtajam EPF taikomu finansiniu reglamentu.
               2.   Kai veikla yra numatyta BPD, prieš įsipareigojimą dėl išlaidų Komisija priima sprendimą dėl finansavimo, iš esmės skirto biudžeto paramai, išskyrus išimtines ir tinkamai pagrįstas aplinkybes.
               3.   Kai veikla nėra numatyta BPD, išlaidas pagal nepaskirstytą B rezervą, atidėtą pagal Užjūrio asociacijos sprendimo II Aa priedo 3 straipsnio 4 dalį, Komisija numato ir įgyvendina pagal dešimtajam EPF taikomą finansinį reglamentą.“
            
         
               8.
            
            
               9 straipsnis pakeičiamas taip:
               „9 straipsnis
               Mokėjimus atliekantys subjektai
               UŠT finansinės institucijos, kuriose Komisija, vadovaudamasi dešimtajam EPF taikomu finansiniu reglamentu, atidaro sąskaitas, skirtas bendradarbiavimo su UŠT įgyvendinimui, atlieka „mokėjimus atliekančių subjektų“ funkciją.
               Už indėlius, laikomus mokėjimus atliekančiuose Bendrijos subjektuose, mokamos palūkanos.
               Mokėjimus atliekantys subjektai už savo paslaugas negauna jokio atlyginimo, ir už lėšų indėlius palūkanos nemokamos.“
            
         
               9.
            
            
               10 straipsnis pakeičiamas taip:
               „10 straipsnis
               Bendrieji sutarčių nuostatai
               1.   Procedūros, reglamentuojančios sutarčių sudarymą, nurodomos finansiniuose susitarimuose.
               2.   Kai finansinė pagalba skiriama kaip biudžeto parama, taikomos atitinkamos UŠT viešųjų pirkimų procedūros.
               3.   Visais kitais atvejais, su kuo sudaryti sutartį, nustatoma vadovaujantis dešimtajam EPF taikomo finansinio reglamento nuostatomis.“
            
         
               10.
            
            
               13 straipsnis pakeičiamas taip:
               „13 straipsnis
               Delegacijos
               1.   Kai Komisijai atstovauja delegacija, kuriai vadovauja delegacijos vadovas, ji apie tai praneša atitinkamai UŠT. Tokiais atvejais taikomos dešimtajam EPF taikomos finansinio reglamento nuostatos dėl perįgaliotų leidimus duodančių pareigūnų ir apskaitos pareigūnų.
               2.   Delegacijos vadovas yra pagrindinis asmuo ryšiams su įvairiais atitinkamoje UŠT bendradarbiaujančiais asmenimis palaikyti. Jis bendradarbiauja ir glaudžiai dirba su leidimus duodančiu teritorijos pareigūnu.
               3.   Delegacijos vadovas gali duoti būtinus nurodymus ir jam perduodami įgaliojimai, siekiant palengvinti ir paspartinti visus veiksmus pagal šį reglamentą.
               4.   Delegacijos vadovas reguliariai informuoja UŠT valdžios institucijas apie Bendrijos veiklą, kuri gali būti tiesiogiai susijusi su Bendrijos ir atitinkamos UŠT bendradarbiavimu.“
            
         
               11.
            
            
               14 straipsnis pakeičiamas taip:
               „14 straipsnis
               Leidimus duodantis teritorijos pareigūnas
               1.   Kiekvienos UŠT Vyriausybė paskiria leidimus duodantį teritorijos pareigūną jai atstovauti visokioje veikloje, finansuojamoje iš EPF išteklių, kuriuos valdo Komisija ir Bankas. Leidimus duodantis teritorijos pareigūnas paskiria vieną ar daugiau savo pavaduotojų, kad šie jį pavaduotų, kai jis negali vykdyti savo pareigų, ir praneša Komisijai apie tokį paskyrimą. Jei yra įvykdytos su instituciniais gebėjimais ir geru finansų valdymu susijusios sąlygos, leidimus duodantis teritorijos pareigūnas gali perduoti savo atitinkamų programų ir projektų įgyvendinimo funkcijas atsakingai UŠT administracijos institucijai. Leidimus duodantis teritorijos pareigūnas praneša Komisijai apie visus tokius funkcijų perdavimus.
               Jeigu Komisija sužino apie procedūrų, susijusių su EPF išteklių valdymu, vykdymo problemas, ji kartu su leidimus duodančiu teritorijos pareigūnu palaiko visus ryšius, kurie yra būtini padėčiai ištaisyti ir imasi visų būtinų veiksmų.
               Leidimus duodantis teritorijos pareigūnas prisiima finansinę atsakomybę tik už jam patikėtas vykdomąsias užduotis.
               Jei EPF ištekliai valdomi decentralizuotai ir naudojantis papildomais įgaliojimais, kuriuos gali suteikti Komisija, leidimus duodantis teritorijos pareigūnas:
               
                           a)
                        
                        
                           atsako už bendradarbiavimo įgyvendinimo koordinavimą, programavimą, reguliarią stebėseną ir metines, laikotarpio vidurio ir laikotarpio pabaigos peržiūras, ir, jei taikytina, koordinavimą su paramą teikiančiais subjektais;
                        
                     
                           b)
                        
                        
                           glaudžiai bendradarbiaudamas su Komisija, atsako už programų ir projektų parengimą, pateikimą ir vertinimą;
                        
                     
                           c)
                        
                        
                           rengia paraiškų medžiagą ir prireikus kvietimų teikti pasiūlymus dokumentus;
                        
                     
                           d)
                        
                        
                           teikia paraiškų medžiagą ir prireikus kvietimų teikti pasiūlymus dokumentus Komisijai tvirtinti, prieš paskelbdamas kvietimus teikti paraiškas ir, kai taikytina, kvietimus teikti pasiūlymus;
                        
                     
                           e)
                        
                        
                           glaudžiai bendradarbiaudamas su Komisija, skelbia kvietimus teikti paraiškas ir, kai taikytina, kvietimus teikti pasiūlymus;
                        
                     
                           f)
                        
                        
                           priima paraiškas ir, kai taikytina, pasiūlymus, ir perduoda paraiškų kopijas Komisijai; pirmininkauja atplėšiant vokus su paraiškomis ir priima sprendimus dėl jų nagrinėjimo rezultatų paraiškų galiojimo laikotarpiu, atsižvelgdamas į sutarčių patvirtinimui būtiną laiką;
                        
                     
                           g)
                        
                        
                           kviečia Komisiją dalyvauti atplėšiant vokus su paraiškomis ir, jei taikytina, pasiūlymais ir praneša Komisijai apie paraiškų nagrinėjimo rezultatus ir siūlymus patvirtinti pasiūlymus sudaryti sutartis ir skirti dotacijas;
                        
                     
                           h)
                        
                        
                           teikia Komisijai tvirtinti sutartis ir programų sąmatas bei visus jų priedus;
                        
                     
                           i)
                        
                        
                           pasirašo Komisijos patvirtintas sutartis ir jų priedus;
                        
                     
                           j)
                        
                        
                           tvirtina ir leidžia išlaidas, neviršydamas jam asignuotų lėšų; ir
                        
                     
                           k)
                        
                        
                           vykdydamas veiklą atlieka patikslinimus, būtinus tam, kad ekonominiu ir techniniu požiūriu būtų tinkamai įgyvendintos patvirtintos programos arba projektai.
                        
                     2.   Leidimus duodantis teritorijos pareigūnas, vykdydamas veiklą, laikydamasis reikalavimo informuoti Komisiją, priima sprendimus:
               
                           a)
                        
                        
                           techniškai derinti ir keisti programų ir projektų detales, jei jos nedaro poveikio priimtam techniniam sprendimui ir neviršija pagal finansavimo susitarimą tikslinimams nustatyto rezervo ribų;
                        
                     
                           b)
                        
                        
                           keisti vietą projektų ir programų su daugeliu objektų atveju, kai tai yra pateisinama techniniais, ekonominiais ar socialiniais sumetimais;
                        
                     
                           c)
                        
                        
                           skirti baudas ir nuo jų atleisti vėlavimo atvejais;
                        
                     
                           d)
                        
                        
                           dėl garantų atleidimo nuo įsipareigojimų veiksmų;
                        
                     
                           e)
                        
                        
                           pirkti prekes vietinėje rinkoje neatsižvelgiant į jų kilmę;
                        
                     
                           f)
                        
                        
                           naudoti ne UŠT, valstybių narių ar AKR valstybių kilmės statybos įrangą ir mašinas, jei UŠT, valstybėse narėse ar AKR valstybėse panaši įranga ir mašinos nėra gaminamos;
                        
                     
                           g)
                        
                        
                           sudaryti sutartis dėl subrangos darbų;
                        
                     
                           h)
                        
                        
                           galutinai priimti darbus, jei preliminariame darbų priėmime dalyvavo Komisija, parašu tvirtino atitinkamus protokolus ir atitinkamais atvejais dalyvavo galutinai priimant darbus, visų pirma tais atvejais, kai preliminaraus darbų priėmimo metu padarytos išlygos reikalauja nemažai papildomo darbo; ir
                        
                     
                           i)
                        
                        
                           samdyti konsultantus ir kitus techninės pagalbos ekspertus.
                        
                     3.   Be to, leidimus duodantis teritorijos pareigūnas:
               
                           a)
                        
                        
                           parengia ir, Stebėjimo komitetui pritarus, Komisijai teikia metinę įgyvendinimo ataskaitą;
                        
                     
                           b)
                        
                        
                           atlieka 22 straipsnyje nurodytą laikotarpio vidurio peržiūrą;
                        
                     
                           c)
                        
                        
                           užtikrina, kad subjektai, dalyvaujantys valdant ir įgyvendinant EPF programas, turėtų arba atskirą apskaitos sistemą, arba atitinkamą apskaitos kodą visiems su pagalba susijusiems sandoriams; ir
                        
                     
                           d)
                        
                        
                           imasi visų būtinų priemonių 16, 19, 24 ir 30 straipsnių įgyvendinimui užtikrinti.
                        
                     4.   Pateikus 21 straipsnyje minėtą metinę įgyvendinimo ataskaitą, Komisija ir leidimus duodantis teritorijos pareigūnas apžvelgia pagrindinius buvusių metų rezultatus.
               Po tokios peržiūros Komisija leidimus duodančiam teritorijos pareigūnui gali pateikti pastabų. Leidimus duodantis teritorijos pareigūnas Komisijai praneša apie visus veiksmus, kurių yra imtasi dėl tokių pastabų. Tinkamai pagrįstais atvejais, kai Komisija mano, kad priemonių, kurių yra imtasi, nepakanka, ji gali UŠT ir leidimus duodančiam teritorijos pareigūnui rekomenduoti atlikti patikslinimus, kuriais būtų siekiama pagerinti stebėjimo ir valdymo priemonių veiksmingumą, ir kartu nurodyti tokių rekomendacijų motyvus.
               Gavęs tokias rekomendacijas, leidimus duodantis teritorijos pareigūnas vėliau įrodo, kokių priemonių imtasi, siekiant pagerinti stebėjimo ar valdymo priemones, arba paaiškina, kodėl tokių priemonių nebuvo imtasi.“
            
         
               12.
            
            
               22 straipsnis pakeičiamas taip:
               „22 straipsnis
               Laikotarpio vidurio peržiūra
               1.   Laikotarpio vidurio peržiūra atliekama siekiant ištirti BPD pradinius rezultatus, jų svarbą ir įvykdytus planus.
               Joje taip pat įvertinamas finansinių išteklių panaudojimas ir stebėjimo bei įgyvendinimo veikla.
               2.   Laikotarpio vidurio peržiūra atliekama Komisijos atsakomybe, bendradarbiaujant su leidimus duodančiu teritorijos pareigūnu ir atitinkama valstybe nare.
               Laikotarpio vidurio peržiūra paprastai atliekama praėjus 30–42 mėnesiams nuo dešimtąjį EPF įsteigiančio vidaus susitarimo įsigaliojimo.
               BPD gali būti numatytas kitoks terminas, visų pirma susijęs su rodiklių, priimtų biudžeto paramos atveju, persvarstymu.
               Laikotarpio vidurio peržiūrą atlieka nepriklausomas vertintojas, ji pateikiama Stebėjimo komitetui ir vėliau siunčiama Komisijai.
               3.   Komisija išnagrinėja peržiūros tikslingumą ir kokybę, įskaitant EPF skirtus finansus, taikydama BPD apibrėžtus kriterijus.“
            
         
               13.
            
            
               27 straipsnis pakeičiamas taip:
               „27 straipsnis
               EPF skirtų lėšų patikslinimas
               Naudodamasi stebėjimo, audito ir įvertinimų rezultatais ir atsižvelgdama į Stebėjimo komiteto pastabas, Komisija savo iniciatyva arba atitinkamos UŠT siūlymu gali tikslinti pradinio BPD sumas ir sąlygas, atsižvelgdama į einamuosius poreikius ir tos UŠT pasiektus rezultatus ir į naujausius turimus tos UŠT statistinius duomenis.
               Šis patikslinimas paprastai atliekamas vykdant 22 straipsnyje nurodytą laikotarpio vidurio peržiūrą, pažeidimų atveju – per kuo trumpesnį laiką, pagal Užjūrio asociacijos sprendimo 24 straipsnyje nustatytą tvarką.“
            
         
               14.
            
            
               29 straipsnis pakeičiamas taip:
               „29 straipsnis
               Sumų susigrąžinimas ir grąžinamos sumos
               1.   Visos sumos, kurias reikia grąžinti Komisijai, grąžinamos iki susigrąžinimo pavedime, parengtame pagal dešimtajam EPF taikomą finansinį reglamentą, nustatytos datos. Ta data yra paskutinė antro mėnesio nuo pavedimo išdavimo datos diena.
               2.   Vėluojant grąžinti sumas, nuo jų skaičiuojami delspinigiai nuo šio straipsnio 1 dalyje nurodytos datos iki faktinio grąžinimo dienos. Tokiems delspinigiams taikoma norma, kurią Europos centrinis bankas taikė savo pagrindinėms refinansavimo operacijoms pirmą mėnesio, kurį turi būti grąžintos sumos, darbo dieną, padidinus ją vienu su puse procentinio punkto.
               3.   Leidimus duodantis teritorijos pareigūnas tvarko gražintinų jau išmokėtų iš Bendrijos pagalbos sumų apskaitą ir užtikrina, kad sumos būtų grąžinamos be jokio nepateisinamo vėlavimo.
               Gavėjas grąžina visas grąžintinas sumas kartu su delspinigiais, išskaitydamas atitinkamas sumas iš Komisijai teikiamos kitos savo išlaidų ataskaitos ir prašymo išmokėti arba, kai to nepakanka, grąžindamas sumas Bendrijai.
               Leidimus duodantis teritorijos pareigūnas Komisijai kartą per metus siunčia ataskaitą apie grąžintinas tą dieną sumas, suskirstytas pagal susigrąžinimo procedūrų pradžios metus.“
            
         
               15.
            
            
               Priedas pakeičiamas nauju priedu, kurio tekstas pateikiamas šio reglamento priede.
            
         2 straipsnis
   Vadovaujantis Užjūrio asociacijos sprendimo II Aa priedo 3 straipsnio 5 dalimi, orientacinės pagal dešimtąjį EPF paskirstytos sumos yra tokios:
   
               (mln. EUR)
            
         
               UŠT
            
            
               Dešimtojo EPF pradinis orientacinis paskirstymas
            
         
               Naujoji Kaledonija
            
            
               19,81
            
         
               Prancūzijos Polinezija
            
            
               19,79
            
         
               Volisas ir Futūna
            
            
               16,49
            
         
               Majotas
            
            
               22,92
            
         
               Sen Pjeras ir Mikelonas
            
            
               20,74
            
         
               Aruba
            
            
               8,88
            
         
               Olandijos Antilai
            
            
               24
            
         
               Falklando salos
            
            
               4,13
            
         
               Turkso ir Caicoso salos
            
            
               11,85
            
         
               Angilija
            
            
               11,7
            
         
               Montseratas
            
            
               15,66
            
         
               Šv. Elenos sala ir Pavaldžios Teritorijos (Ascensionas, Tristan da Kunja salos)
            
            
               16,63
            
         
               Pitcairnas
            
            
               2,4
            
         
               
                  Regioninis bendradarbiavimas ir integracija
               
            
            
               40
            
         
               
                  Nepaskirstytasis B rezervas
               
            
            
               15
            
         3 straipsnis
   Šis reglamentas skelbiamas Europos Sąjungos oficialiajame leidinyje.
   Šis reglamentas įsigalioja dešimtąjį EPF įsteigiančio vidaus susitarimo įsigaliojimo dieną.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2007 m. gruodžio 4 d.
      
         
            Komisijos vardu
         
         Louis MICHEL
         
         
            Komisijos narys
         
      
   
   
      (1)  OL L 314, 2001 11 30, p. 1. Sprendimas su pakeitimais, padarytais Sprendimu 2007/249/EB (OL L 109, 2007 4 26, p. 33).
   
      (2)  OL L 348, 2002 12 21, p. 82.
   
      (3)  OL L 247, 2006 9 9, p. 32.
   
      (4)  Dar nepaskelbta – COM(2007) 410 galutinis, 2007 7 16.
   
      (5)  OL L 317, 2000 12 15, p. 3. Susitarimas su paskutiniais pakeitimais, padarytais AKR ir EB Ministrų Tarybos sprendimu Nr. 1/2006 (OL L 247, 2006 9 9, p. 22).
   
      PRIEDAS
      
         
            „PRIEDAS
            TIPINĖ UŽJŪRIO ŠALIŲ IR TERITORIJŲ BENDRŲJŲ PROGRAMAVIMO DOKUMENTŲ STRUKTŪRA PAGAL DEŠIMTĄJĮ EPF
            Visą tekstą, įskaitant santrauką ir 1–6 skyrius, turėtų sudaryti ne daugiau kaip 15 puslapių (Word skaičiavimas) ir priedai.
            A DALIS.   BENDRADARBIAVIMO STRATEGIJA
            Santrauka
            BPD pradžioje turėtų būti pateikiama pusės puslapio santrauka. Joje turėtų būti aptarti pagrindiniai sunkumai, su kuriais UŠT vidutiniu ar ilguoju laikotarpiu susiduria politikos, institucijų, ekonomikos, socialinėje ar aplinkosaugos srityse, pagrindinis BPD tikslas, pagrindinės priežastys, kodėl pasirinkta tikslinė sritis, ir bendras lėšų paskirstymas.
            1 skyrius.   EB bendradarbiavimo tikslai
            Šiame skyriuje aiškiai nurodyti plataus masto EB bendradarbiavimo tikslai, nustatyti EB sutartyje, Užjūrio asociacijos sprendime, tarptautiniuose susitarimuose ir naujausiame pranešime dėl EB vystymosi politikos.
            2 skyrius.   Politinės, ekonominės, socialinės ir aplinkosaugos padėties vertinimas
            Čia turėtų būti aptarti pagrindiniai vidaus politikos pokyčiai ir (arba) klausimai bei reikšmingi išorės aspektai, įskaitant politinę padėtį, prekybos aspektus, ekonominę ir socialinę padėtį, aplinkosaugos klausimus ir galiausiai esamų politikos sričių ir vidutinio laikotarpio siekių tvarumą.
            Tai turėtų būti analitinio, o ne vien aprašomojo pobūdžio tekstas. Analizė turi būti pagrįsta dialogu, parengta glaudžiai bendradarbiaujant su kitais paramą teikiančiais subjektais (jei taikytina) ir nevyriausybinių organizacijų atstovais.
            Prireikus reikėtų atkreipti ypatingą dėmesį į tarptautinių gero valdymo principų įgyvendinimą finansų, mokesčių ir teismų srityse bei reformų šioje srityje mastą ir tvarkaraštį.
            Taip pat ypatingą dėmesį reikėtų atkreipti į naujausių statistinių duomenų prieinamumą.
            3 skyrius.   UŠT politinė darbotvarkė
            Šiame skyriuje turėtų būti glaustai aprašyti valdžios tikslai ir siekiai, nurodyti oficialiuose politiniuose dokumentuose, vidutinio laikotarpio ar ilgalaikiuose planuose, reformų strategijose ar vystymo programose. Šis skyrius turėtų būti užbaigtas nurodymu, kaip valdžia siūlo pasiekti šiuos tikslus.
            4 skyrius.   Buvusio ir tebevykstančio EB bendradarbiavimo įvertinimas
            Šiame skyriuje turėtų būti trumpai aprašyti praeityje vykusio ir tebevykstančio EB bendradarbiavimo rezultatai ir įgyta patirtis. Turėtų būti apsvarstytos su atitinkamais UŠT, konkrečių sektorių ar projektų vertinimais susijusios rekomendacijos.
            Dalyje apie tvarumą (EB politikos sričių derinys) turėtų būti įvertinti BPD ir kitų Bendrijos politikos sričių, išteklių ir priemonių ryšiai. Turėtų būti nurodytos ES valstybių narių ir kitų paramą teikiančių subjektų (jei taikytina) programos. Ypatingą dėmesį reikėtų skirti teritorinių ir regioninių programų koordinavimui ir bendradarbiavimui su AKR valstybėmis ir Sutarties 299 straipsnio 2 dalyje minimais atokiausiais regionais.
            5 skyrius.   Atsako strategija
            Šiame skyriuje turėtų būti nurodytos pasirinktos strateginės EB bendradarbiavimo kryptys, nurodant, ties kuria sritimi ir (arba) sektoriumi bus sukoncentruota parama. Šios kryptys turėtų logiškai išplaukti iš:
            
                        —
                     
                     
                        EB politikos tikslų;
                     
                  
                        —
                     
                     
                        UŠT padėties ir jos vystymosi strategijos analizės, nustatant paramos strategijos svarbą ir tvarumą;
                     
                  
                        —
                     
                     
                        išvadų, kurios buvo padarytos atsižvelgiant į bet kurį „politikos sričių derinį“ ir (arba) tvarumo analizę;
                     
                  
                        —
                     
                     
                        orientacinio turimų lėšų kiekio;
                     
                  
                        —
                     
                     
                        patirties, įgytos iš buvusios ir tebevykdomos EB veiklos;
                     
                  
                        —
                     
                     
                        papildomumo, atsižvelgiant į kitų pagrindinių paramą teikiančių subjektų paramą ir UŠT Vyriausybės programas. Bendrijos pagalba turėtų būti skiriama toms sritims, kuriose ji turi lyginamąjį pranašumą ar konkrečios patirties.
                     
                  Šiame skyriuje taip pat turėtų būti glaustai įvertinti instituciniai gebėjimai ir, kai taikytina, aptartas galimas poreikis imtis veiksmų institucinio ir gebėjimų vystymo srityje arba prireikus remti veiksmus, skirtus stiprinti valdymą, įskaitant finansų, mokesčių ir teismų srityse, kai taikytina.
            Kai parama programoms ar projektams siūloma kaip finansavimo priemonė, turėtų būti aprašytos išimtinės ir tinkamai pagrįstos aplinkybės, neleidžiančios teikti pagalbos kaip biudžeto paramos. Jei nėra įvykdytos biudžeto paramos teikimo sąlygos, reikėtų aprašyti, kokių priemonių bus imtasi siekiant užtikrinti, kad būtų sukurtos sąlygos biudžeto paramai skirti.
            B DALIS.   TERITORIJOS PROGRAMA
            6 skyrius.   Teritorijos programa
            Šiame skyriuje turi būti pristatyta UŠT teritorijos programa, pagrįsta strategine analize ir visiškai su ja suderinta. Teritorijos programa yra sudedamoji BPD dalis ir ją turėtų sudaryti šie skirsniai:
            A VARIANTAS.   SEKTORINĖS POLITIKOS PARAMOS PROGRAMA
            Identifikaciniai duomenys
            
                        Pavadinimas
                     
                     
                         
                     
                  
                        Bendra vertė
                     
                     
                        
                           Nurodyti: EB įnašas ir, jei taikytina, paramą gaunančios UŠT (ir kitų paramą teikiančių subjektų, jei taikytina) įnašas
                        
                     
                  
                        Pagalbos metodas / valdymo būdas
                     
                     
                        Sektorinės politikos paramos programa:
                        
                                    —
                                 
                                 
                                    sektorinė biudžeto parama (centralizuotas valdymas);
                                 
                              
                                    —
                                 
                                 
                                    bendro finansavimo fondas (pulas) (centralizuotas (tiesioginis arba netiesioginis) / decentralizuotas / arba jungtinis valdymas);
                                 
                              
                                    —
                                 
                                 
                                    projekto metodas (centralizuotas (tiesioginis arba netiesioginis) / decentralizuotas/jungtinis valdymas).
                                 
                              
                  
                        DAC-kodas
                     
                     
                         
                     
                     
                        Sektorius
                     
                     
                         
                     
                  1.   Loginis pagrindimas ir UŠT padėtis
            Ekonominė ir socialinė padėtis
            Pagrindinės makroekonominės padėties vertinimo išvados, visų pirma vidutinio laikotarpio ir ilgalaikės perspektyvos požiūriu.
            Jei biudžeto parama naudojama kaip finansavimo priemonė, būtina nurodyti:
            
                        —
                     
                     
                        makroekonominę padėtį: BVP struktūra, naujausi ekonominės veiklos rezultatai ir numatomos tendencijos, apimančios BVP augimą ir infliaciją; viešieji finansai, biudžeto deficitas, skolų našta ir įsiskolinimų suma; išlaidų dalis pagrindiniuose sektoriuose; einamųjų mokėjimų ir kapitalo sąskaitos balansas, rezervai; pinigų politikos padėtis; išorės paramos vaidmuo ekonomikoje; santykiai su Tarptautiniu valiutos fondu.
                     
                  
                        —
                     
                     
                        Duomenys apie skurdą ir jo tendencijos: realiojo BVP pokyčiai vienam gyventojui; augimo tempo ir siekio mažinti skurdą derėjimas; tyrimų skurdo srityje rezultatai; pagrindinių socialinių rodiklių padėtis, palyginti su kitomis valstybėmis; paskutinių metų rodiklių pokyčiai (jei tokios informacijos yra).
                     
                  
                        —
                     
                     
                        Kad yra įvykdytas atitinkamas tinkamumo gauti biudžeto paramą kriterijus, t. t. kad yra susiklosčiusi pakankamai stabili makroekonominė padėtis.
                     
                  Paramą gaunančios UŠT bendradarbiavimo politika
            Pagrindiniai politiniai ir strateginiai prioritetai bei kryptys:
            
                        —
                     
                     
                        pagrindinės nacionalinės vystymosi politikos ir strategijos ypatybės (esamos padėties analizė, politikos ir strategijos nurodymas, veiksmų planas (-ai), vidutinio laikotarpio finansinės perspektyvos ir biudžetas, veiklos rezultatų matavimai, stebėsena ir vertinimas);
                     
                  
                        —
                     
                     
                        politikos ir strategijos realumas (pvz., augimo ir skurdo mažinimo santykis, strateginės kryptys);
                     
                  
                        —
                     
                     
                        kiek politiką ir strategiją formuoja Vyriausybė apskritai ir atitinkamo sektoriaus ministerija konkrečiai.
                     
                  Valdžios sektoriaus programa
            Valdžios sektoriaus programos kilmė ir statusas:
            
                        —
                     
                     
                        pagrindinės sektoriaus politikos, sektoriaus biudžeto ir jo vidutinio laikotarpio finansinių perspektyvų (jei tokių yra) vertinimo išvados, taip pat ryšys su teritorijos strategine sistema;
                     
                  
                        —
                     
                     
                        institucinių gebėjimų įvertinimas;
                     
                  
                        —
                     
                     
                        bendra sektorinių politikos sričių ir strategijų įgyvendinimo priežiūros sistema.
                     
                  Jei biudžeto parama naudojama kaip finansavimo priemonė, pateikite pagrindines viešųjų finansų valdymo vertinimo išvadas:
            
                        —
                     
                     
                        esamos viešųjų finansų valdymo sistemos kokybė, įskaitant konkrečiam sektoriui būdingus su viešųjų finansų valdymu susijusius aspektus ir reformas;
                     
                  
                        —
                     
                     
                        viešųjų finansų valdymo gerinimo proceso įvertinimas.
                     
                  Jei naudojama biudžeto parama, nurodykite, kad yra įvykdyti atitinkami tinkamumo kriterijai:
            
                        —
                     
                     
                        tiksliai apibrėžta sektoriaus politika ir
                     
                  
                        —
                     
                     
                        tiksliai apibrėžta viešųjų finansų valdymo gerinimo programa.
                     
                  Įgyta patirtis
            Būtina remtis apžvalgomis, vertinimais, stebėsenos rezultatais ir atitinkamų ankstesnių veiksmų vertinimais.
            Papildomos priemonės
            Bendra tebevykdomų EB priemonių apžvalga, kitų paramą teikiančių subjektų ir (arba) paramą gaunančios UŠT priemonės, papildančios šią priemonę.
            Paramą teikiančių subjektų koordinavimas
            Paramą gaunančios UŠT ir (arba) kitų paramą teikiančių subjektų, visų pirma valstybių narių, koordinavimo proceso aprašymas.
            2.   Aprašymas
            Tikslai ir numatomi rezultatai
            Valdžios sektoriaus programos tikslai ir pagrindiniai elementai ir su šia programa susiję dabartinės sektoriaus politikos paramos programos tikslai.
            Rezultatai, kurių tikimasi iš valdžios sektoriaus programos ir sektoriaus politikos paramos programos; konkreti veikla, kurios bus imtasi pagal sektoriaus politikos paramos programą.
            Dalyviai
            Pagrindinių dalyvių, įskaitant paramos gavėjus, aprašymas; konsultacijos su pilietine visuomene ir kitais partneriais; institucinių gebėjimų turėjimas ir įvertinimas.
            Rizika ir prielaidos
            Pagrindinės rizikos nurodymas ir riziką mažinančių priemonių apžvalga; siūlomų veiksmų tvarumą įrodantys elementai. Jei biudžeto parama naudojama kaip finansavimo priemonė, reikėtų paminėti su tinkamumo kriterijais susijusią riziką.
            Susiję klausimai
            Aplinkos tvarumas, lyčių lygybė, geras valdymas ir žmogaus teisės.
            3.   Įgyvendinimo aspektai
            Įgyvendinimo metodas
            Pasirinkite atitinkamą variantą pagal pasirinktą finansavimo priemonę:
            
                        —
                     
                     
                        centralizuotas valdymas,
                     
                  
                        —
                     
                     
                        jungtinis valdymas pasirašant susitarimą su tarptautine organizacija,
                     
                  
                        —
                     
                     
                        decentralizuotas valdymas, pasirašant finansavimo susitarimą su UŠT (šį variantą pasirinkti iš dalies centralizuoto įgyvendinimo ir iš dalies decentralizuoto įgyvendinimo atveju).
                        Jei viešųjų pirkimų sutartys sudaromos ir dotacijų skyrimo procedūros vykdomos decentralizuotai:
                        
                                    —
                                 
                                 
                                    Komisija viešųjų pirkimų sutarčių sudarymo procedūras kontroliuoja ex ante, jei vertė > 50 000 EUR, ir ex post, jei pirkimo sutarties vertė < 50 000 EUR,
                                    arba
                                 
                              
                                    —
                                 
                                 
                                    Komisija viešųjų pirkimų procedūras kontroliuoja ex post (visiškas decentralizavimas gali būti pasirinktas tik tuo atveju, jeigu yra visiškai įvykdyti finansiniame reglamente nurodyti decentralizavimo kriterijai).
                                 
                              Decentralizuotų mokėjimų atveju (galima pasirinkti tuo atveju, jei atitinkamų sutarčių skyrimo procedūros yra decentralizuotos):
                        
                                    —
                                 
                                 
                                    per programų sąmatas mokėjimai veiklos išlaidoms ir sutartims decentralizuojami neviršijant šių ribų:
                                    
                                                Darbai
                                             
                                             
                                                Prekės
                                             
                                             
                                                Paslaugos
                                             
                                             
                                                Dotacijos
                                             
                                          
                                                < 300 000 EUR
                                             
                                             
                                                < 150 000 EUR
                                             
                                             
                                                < 200 000 EUR
                                             
                                             
                                                ≤ 100 000 EUR
                                             
                                          arba
                                 
                              
                                    —
                                 
                                 
                                    mokėjimai visiškai decentralizuojami (visiškas decentralizavimas gali būti pasirinktas tik tuo atveju, jei yra visiškai įvykdyti finansiniame reglamente nustatyti decentralizavimo kriterijai).
                                 
                              
                  Viešųjų pirkimų ir dotacijų skyrimo procedūros
            Šį tekstą būtina įtraukti be pakeitimų tai veiklai, kuriai taikomos EB procedūros: „Visos priemonės įgyvendinimo sutartys turi būti skiriamos ir vykdomos pagal Komisijos nustatytas ir paskelbtas procedūras ir tipinius dokumentus dėl išorės veiksmų įgyvendinimo, galiojančius tuo metu, kai yra pradedama atitinkama procedūra.“
            Šį tekstą būtiną įtraukti be pakeitimų, jeigu susitarime su tarptautine organizacija numatoma taikyti savo taisykles ir procedūras, kurios atitinka nustatytus tarptautinius standartus: „Visos priemonės įgyvendinimo sutartys turi būti skiriamos ir vykdomos pagal atitinkamos tarptautinės organizacijos nustatytas ir paskelbtas procedūras ir tipinius dokumentus.“
            Jei taikomos ne EB taisyklės ir procedūros, jos turėtų būti nurodytos ir atitikti finansiniame reglamente nustatytus kriterijus.
            Biudžetas ir tvarkaraštis
            Orientacinis visos sumos suskirstymas pagal pagrindines sudedamąsias dalis, įskaitant vertinimą, auditą ir matomumą. Prireikus taip pat nurodyti paramą gaunančios UŠT įnašą pagal biudžeto punktą ir ar šis įnašas mokamas grynaisiais, ar natūra.
            Jei tai įmanoma, nurodyti dotacijoms ir viešųjų pirkimų sutartims rezervuoto finansavimo dalis; sutarčių atveju nurodyti pirkimo rūšį (paslaugos, prekės, darbai), o dotacijų skyrimo atveju – pagrindinę numatomų dotacijos gavėjų kategoriją.
            Jei taikytina: pateikti orientacinį viešųjų pirkimų procedūrų pradėjimo ar kvietimų teikti pasiūlymus tvarkaraštį.
            Jei biudžeto parama naudojama kaip finansavimo priemonė, nurodyti orientacinį mokėjimų tvarkaraštį mėnesiais, prireikus išskiriant fiksuotąsias ir kintamąsias dalis.
            Nurodyti veiklos trukmę mėnesiais nuo finansavimo susitarimo pasirašymo (jei finansavimo susitarimas nepasirašomas, tuomet nuo sutarties ar kito įgyvendinimo susitarimo pasirašymo).
            Veiklos rezultatų stebėsena ir išmokėjimo kriterijai
            Veiklos rezultatų stebėsenos priemonių aprašymas.
            Sektoriaus politikos paramos programos veiklos rezultatų rodikliai; derėjimas su bendra valdžios sektoriaus programos veiklos rezultatų vertinimo sistema; veiklos rezultatų stebėsenos procesas; patikros priemonės; veiksmai veiklos rezultatų vertinimui stiprinti (kai taikytina).
            Jei biudžeto parama ar bendro finansavimo fondas (pulas) pasirenkamas kaip finansavimo priemonė: bendrosios visų mokėjimo dalių išmokėjimo sąlygos; sritys, kuriose apibrėžiamos konkrečios atskirų mokėjimo dalių išmokėjimo sąlygos.
            Sąnaudos, nauda, rezultatai ir kiek įmanoma poveikio rodikliai turėtų būti nurodyti politikos sritims, kurias apima tikslinė sritis. Nurodant rodiklius turi būti atsižvelgta į SMART kriterijus (konkrečius, kurie gali būti įvertinti per trumpą ir (arba) vidutinės trukmės laikotarpį, kuriuos įmanoma pasiekti, kurie yra realūs ir susieti su konkrečiais terminais), nurodyti pradinį lygmenį, planinę užduotį ir aiškų laikotarpį, kad atliekant metinę, laikotarpio vidurio ir pabaigos peržiūras būtų galima atlikti palyginimus.
            Vertinimas ir auditas
            Vertinimų (laikotarpio vidurio, galutinis, ex post) ir audito tvarkos aprašymas.
            Informavimas ir matomumas
            Informavimo ir matomumo veiklos aprašymas.
            B VARIANTAS.   BENDRA BIUDŽETO PARAMA
            Identifikaciniai duomenys
            
                        Pavadinimas
                     
                     
                         
                     
                  
                        Bendra vertė
                     
                     
                        
                           EB įnašas
                        
                     
                  
                        Pagalbos metodas / valdymo būdas
                     
                     
                        Bendra biudžeto parama – centralizuotas valdymas
                     
                  
                        DAC-kodas
                     
                     
                         
                     
                     
                        Sektorius
                     
                     
                         
                     
                  1.   Loginis pagrindimas ir UŠT padėtis
            Ekonominė ir socialinė padėtis
            Makroekonominė padėtis: BVP struktūra, naujausi ekonominės veiklos rezultatai, apimantys BVP augimą ir infliaciją; viešieji finansai, biudžeto deficitas, skolų našta ir įsiskolinimų suma; išlaidų dalis pagrindiniuose sektoriuose; einamųjų mokėjimų ir kapitalo sąskaitos balansas, rezervai; pinigų politikos padėtis; išorės paramos vaidmuo ekonomikoje; pagrindinių praeities ir numatomų tendencijų suvestinė panaudojant makroekonominius kintamuosius; valstybės partnerės ir Tarptautinio valiutos fondo santykių apibūdinimas; visi specialūs makroekonominės reikšmės UŠT turintys klausimai.
            Duomenys apie skurdą ir jo tendencijos: realiojo BVP pokyčiai vienam gyventojui; augimo tempo ir siekio mažinti skurdą derėjimas; tyrimų skurdo srityje rezultatai; pagrindinių socialinių rodiklių padėtis, palyginti su kitomis valstybėmis; paskutinių metų rodiklių pokyčiai (jei tokios informacijos yra).
            Nurodyti, kad yra įvykdytas atitinkamas tinkamumo gauti biudžeto paramą kriterijus, t. t. kad yra susiformavusi arba įgyvendinama į stabilumą orientuota makroekonominė politika ir kad šią politiką turėtų remti EB.
            Paramą gaunančios UŠT bendradarbiavimo politika ir strategija
            Pagrindiniai politikos ir strateginiai prioritetai ir kryptys:
            
                        —
                     
                     
                        UŠT politika ir strategija:
                        
                                    —
                                 
                                 
                                    pagrindinės UŠT politikos ir strategijos ypatybės (dabartinės padėties analizė, politikos ir strategijos nurodymas, veiksmų planas (-ai), vidutinio laikotarpio finansinės perspektyvos ir biudžetas, rezultatyvumo įvertinimas, stebėsena ir vertinimas,
                                 
                              
                                    —
                                 
                                 
                                    politikos ir strategijos realumas (pavyzdžiui, augimo ir skurdo mažinimo santykis, strateginės kryptys),
                                 
                              
                                    —
                                 
                                 
                                    politiką ir strategiją kuriantys subjektai.
                                 
                              
                  
                        —
                     
                     
                        Veiklos rezultatų įvertinimas: stebėsenos proceso, taikant veiklos rezultatų rodiklius, buvimas, siekiant įvertinti tikslų pasiekimą; Tūkstantmečio plėtros tikslų ir politinio bei ekonominio derinimo su ES atitikimas; programos, kuri užtikrintų naudojamų veiklos rezultatų rodiklių kokybę, buvimas.
                     
                  
                        —
                     
                     
                        Nurodyti, kad yra įvykdytas atitinkamas tinkamumo gauti biudžeto paramą kriterijus, t. t. kad yra vykdoma ar planuojama įgyvendinti gerai apibrėžta vystymosi ar reformos politika ir strategija ir šią politiką turėtų remti EB.
                     
                  Sektorinės politikos sritys (kai taikytina)
            Šioje programoje minimų pagrindinių sektorių ypatybių ir sektorinės politikos prioritetinėse srityse apžvalga.
            Viešieji finansai
            Svarbiausi su viešaisiais finansais susiję klausimai dviejose pagrindinėse srityse:
            
                        —
                     
                     
                        Viešųjų finansų valdymas:
                        
                                    —
                                 
                                 
                                    esamos viešųjų finansų valdymo sistemos kokybės įvertinimas,
                                 
                              
                                    —
                                 
                                 
                                    viešųjų finansų valdymo gerinimo proceso įvertinimas, įskaitant UŠT valdžios institucijų įsipareigojimą gerinti viešųjų finansų valdymo veiklos rezultatus; reformos strategijos tinkamumas ir įgyvendinimo laipsnis; gebėjimų vystymo programų tinkamumas ir koordinavimo bei įgyvendinimo laipsnis viešųjų finansų valdymo srityje,
                                 
                              
                                    —
                                 
                                 
                                    nurodyti, kad yra įvykdytas atitinkamas tinkamumo gauti biudžeto paramą kriterijus, t. t. kad yra patikima ir tinkama programa, skirta tobulinti viešųjų finansų valdymą.
                                 
                              
                  
                        —
                     
                     
                        Nacionalinis biudžetas ir vidutinio laikotarpio finansinės perspektyvos: biudžeto paramos dydis, palyginti su biudžetu; biudžeto rūšis ir padengimas (įskaitant biudžeto pajamų ir išlaidų struktūrą; UŠT politikos ir strategijos bei biudžeto asignavimų ir išlaidų derėjimas; biudžeto strategija (įskaitant fiskalinį tvarumą, skolos tvarumą, biudžeto taisykles, finansavimo strategijas); bet koks darbas, kai lėšos panaudojamos veiksmingai; visų vidutinio laikotarpio finansinių perspektyvų (įskaitant padengimą, integravimo arba neintegravimo į biudžeto procesą mastą, perorientavimo pagal politikos sritis ir strategijas mastą) statusas.
                     
                  Įgyta patirtis
            Įgytos patirties trumpas apibūdinimas, įskaitant ankstesnių veiksmų, turinčių reikšmės šiai konkrečiai programai, peržiūrų, vertinimų, stebėsenos ir vertinimų rezultatus.
            Papildomi veiksmai
            Tebevykdomų EB veiksmų bendras apibūdinimas, kitų paramą teikiančių subjektų ir (arba) paramą gaunančios UŠT veiksmai, papildantys šią priemonę.
            Paramą teikiančių subjektų koordinavimas
            Paramą gaunančios UŠT ir (arba) kitų paramą teikiančių subjektų, visų pirma valstybių narių, koordinavimo proceso aprašymas.
            2.   Aprašymas
            Tikslai
            Bendri tikslai: kildinami iš UŠT politikos ir strategijos, dažniausiai apima prisidėjimą prie plataus masto plėtros tikslų ir Tūkstantmečio plėtros tikslų, pavyzdžiui, augimo, skurdo mažinimo, saugumo ir geros kaimynystės, integracijos į pasaulio ekonomiką, ekonominės partnerystės.
            Paskirtis (konkretus tikslas): kildinama iš UŠT politikos ir strategijos, tai susiję su konkrečiais bendros strategijos aspektais. Dažnai ji susijusi su makroekonominio stabilumo, viešųjų finansų valdymo gerinimu, valdymo ir socialinių paslaugų reformų įgyvendinimu ir veiklos rezultatų gerinimu.
            Numatomi rezultatai ir pagrindinė veikla
            Numatomi rezultatai: tai dažnai susiję su geresniu viešojo ar bendrojo valdžios sektoriaus veikimu ir jo tiekiamomis prekėmis ar teikiamomis paslaugomis bei tobulinimais viešosios politikos ir viešųjų išlaidų srityje. Šios prekės ir paslaugos būtų tos, kurios prisideda prie bendrų tikslų, kaip ir tos, kurios susijusios su skurdo mažinimu ir Tūkstantmečio plėtros tikslais.
            Veikla apima su politiniu dialogu, gebėjimų vystymo veikla, biudžeto paramos išmokėjimo sąlygų priežiūra susijusius klausimus. Priemonės (arba sąnaudos) daugiausia reikš iš biudžeto teikiamą finansinę paramą, nurodant šios paramos dydį, palyginti su pagrindiniais makroekonominiais kintamaisiais.
            Dalyviai
            Pagrindinių dalyvių, įskaitant naudos gavėjus, aprašymas; konsultavimasis su pilietine visuomene ir kitais partneriais; institucinių gebėjimų turėjimas ir įvertinimas.
            Rizika ir prielaidos
            Pagrindinės rizikos nustatymas, visų pirma susijusios su tinkamumo gauti paramą kriterijais, ir riziką mažinančių priemonių apžvalga.
            Susiję klausimai
            Aplinkos tvarumas, lyčių lygybė, geras valdymas ir žmogaus teisės.
            3.   Įgyvendinimo aspektai
            Biudžetas ir tvarkaraštis
            Visas biudžetas ir orientacinis išmokėjimų tvarkaraštis mėnesiais, išskiriant fiksuotąsias ir (arba) kintamąsias dalis, kai taikytina.
            Veiklos trukmė nurodyta mėnesiais nuo finansavimo susitarimo pasirašymo dienos.
            Biudžeto asignavimai priemonę papildančioms paramos priemonėms.
            Biudžeto paramos ypatybės
            Nurodyti: tiesioginė / netiesioginė; tikslinė / netikslinė; vidutinio laikotarpio / trumpalaikė politika ir strategija (kai taikytina).
            Viešųjų pirkimų ir dotacijų skyrimo procedūros
            Tik papildomai paramai, tokiai kaip techninė pagalba, auditas, vertinimas. Šis tekstas turi būti įtrauktas be pakeitimų: „Visos priemonės įgyvendinimo sutartys turi būti skiriamos ir vykdomos pagal Komisijos nustatytas ir paskelbtas procedūras ir tipinius dokumentus dėl išorės veiksmų įgyvendinimo, galiojančius tuo metu, kai pradedama atitinkama procedūra.“
            Veiklos rezultatų stebėsena ir paramos išmokėjimo kriterijai
            Veiklos rezultatų stebėsenos tvarkos, bendrų visų paramos dalių išmokėjimo sąlygų, konkrečių atskirų dalių išmokėjimo sąlygų aprašymas. Sąnaudos, nauda, rezultatai ir kiek įmanoma poveikio rodikliai turėtų būti nurodyti politikos sritims, kurias apima tikslinė sritis. Nurodant rodiklius turi būti atsižvelgta į SMART kriterijus (konkrečius, kurie gali būti įvertinti per trumpą ir (arba) vidutinės trukmės laikotarpį, kuriuos įmanoma pasiekti, kurie yra realūs ir susieti su konkrečiais terminais), nurodyti pradinį lygmenį, planinę užduotį ir aiškų laikotarpį, kad atliekant metinę, laikotarpio vidurio ir pabaigos peržiūras būtų galima atlikti palyginimus.
            Vertinimas ir auditas
            Vertinimų (laikotarpio vidurio, galutinis, ex post) ir audito tvarkos aprašymas.
            Informavimas ir matomumas
            Informavimo ir matomumo veiklos aprašymas.
            C VARIANTAS.   PROJEKTO METODAS
            Identifikaciniai duomenys
            
                        Pavadinimas
                     
                     
                         
                     
                  
                        Bendra vertė
                     
                     
                        
                           Nurodyti: EB įnašas ir, jei taikytina, paramą gaunančios UŠT (ir kitų paramą teikiančių subjektų, jei taikytina) įnašas
                        
                     
                  
                        Pagalbos metodas / valdymo būdas
                     
                     
                        Projekto metodas – centralizuotas (tiesioginis arba netiesioginis) / decentralizuotas/jungtinis valdymas
                     
                  
                        DAC-kodas
                     
                     
                         
                     
                     
                        Sektorius
                     
                     
                         
                     
                  1.   Loginis pagrindimas
            Sektoriaus padėtis
            Atitinkamo sektoriaus ar teminės srities (regioniniu lygmeniu, kai taikytina) apibūdinimas ir politikos sritys ir pagrindinės problemos, kurias ketinama išspręsti vykdant projektą.
            Įgyta patirtis
            Būtina remtis apžvalgomis, vertinimais, stebėsenos rezultatais ir šiam konkrečiam projektui svarbių ankstesnių veiksmų vertinimais.
            Papildomi veiksmai
            Bendra tebevykdomų EB veiksmų apžvalga, kitų paramą teikiančių subjektų ir (arba) paramą gaunančios UŠT veiksmai, papildantys šią priemonę.
            Paramą teikiančių subjektų koordinavimas
            Paramą gaunančios UŠT ir (arba) kitų paramą teikiančių subjektų, visų pirma valstybių narių, koordinavimo proceso aprašymas.
            2.   Aprašymas
            Tikslai
            Bendri EB paramos tikslai ir paskirtis (konkretus tikslas).
            Numatomi rezultatai ir pagrindinė veikla
            Strategija, pasirinkta išspręsti nustatytas problemas, kurias siekiama pašalinti vykdant projektą; numatomų rezultatų aprašymas ir būdo, kaip jie bus pasiekti, nurodymas.
            Dalyviai
            Pagrindinių dalyvių, įskaitant paramos gavėjus, aprašymas; konsultacijos su pilietine visuomene ir kitais partneriais, kai taikytina; institucinių gebėjimų turėjimas ir įvertinimas.
            Rizika ir prielaidos
            Pagrindinės rizikos nurodymas ir riziką mažinančių priemonių apžvalga, įskaitant sąlygas, kurios turi būti įvykdytos prieš įgyvendinimą ir įgyvendinimo metu; siūlomos priemonės tvarumą įrodantys elementai.
            Susiję klausimai
            Aplinkos tvarumas, lyčių lygybė, geras valdymas ir žmogaus teisės.
            3.   Įgyvendinimo aspektai
            Įgyvendinimo metodas
            Pasirinkite atitinkamą variantą pagal pasirinktą finansavimo priemonę:
            
                        —
                     
                     
                        centralizuotas valdymas,
                     
                  
                        —
                     
                     
                        jungtinis valdymas pasirašant susitarimą su tarptautine organizacija,
                     
                  
                        —
                     
                     
                        decentralizuotas valdymas, pasirašant finansavimo susitarimą su UŠT (šį variantą pasirinkti iš dalies centralizuoto įgyvendinimo ir iš dalies decentralizuoto įgyvendinimo atveju),
                        nurodyti užduotis (viešųjų pirkimų ir dotacijų skyrimo procedūras / mokėjimus), kurias planuojama centralizuoti ar decentralizuoti, perkančiąją ir mokėjimo organizaciją (-as).
                        Jei viešųjų pirkimų sutartys sudaromos ir dotacijų skyrimo procedūros vykdomos decentralizuotai:
                        
                                    —
                                 
                                 
                                    Komisija viešųjų pirkimų sutarčių sudarymo procedūras kontroliuoja ex ante, jei pirkimo sutarties vertė > 50 000 EUR, ir ex post, jei pirkimo sutarties vertė < 50 000 EUR,
                                    arba
                                 
                              
                                    —
                                 
                                 
                                    Komisija pirkimų procedūras kontroliuoja ex post (visiškas decentralizavimas gali būti pasirinktas tik tuo atveju, jeigu yra visiškai įvykdyti finansiniame reglamente nurodyti decentralizavimo kriterijai).
                                 
                              Mokėjimų decentralizavimo atveju (galima pasirinkti tuo atveju, jei atitinkamų sutarčių skyrimo procedūros yra decentralizuotos):
                        
                                    —
                                 
                                 
                                    per programų sąmatas mokėjimai veiklos išlaidoms ir sutartims decentralizuojami neviršijant šių ribų:
                                    
                                                Darbai
                                             
                                             
                                                Prekės
                                             
                                             
                                                Paslaugos
                                             
                                             
                                                Dotacijos
                                             
                                          
                                                < 300 000 EUR
                                             
                                             
                                                < 150 000 EUR
                                             
                                             
                                                < 200 000 EUR
                                             
                                             
                                                ≤ 100 000 EUR
                                             
                                          arba
                                 
                              
                                    —
                                 
                                 
                                    mokėjimai visiškai decentralizuojami (visiškas decentralizavimas gali būti pasirinktas tik tuo atveju, jei visiškai įvykdyti finansiniame reglamente nustatyti decentralizavimo kriterijai).
                                 
                              
                  Viešųjų pirkimų ir dotacijų skyrimo procedūros
            Šį tekstą būtina įtraukti be pakeitimų tai veiklai, kuriai taikomos EB procedūros: „Visos priemonės įgyvendinimo sutartys turi būti skiriamos ir vykdomos pagal Komisijos nustatytas ir paskelbtas procedūras ir tipinius dokumentus dėl išorės veiksmų įgyvendinimo, galiojančius tuo metu, kai pradedama atitinkama procedūra.“
            Šį tekstą būtina įtraukti be pakeitimų, jeigu susitarime su tarptautine organizacija numatoma naudoti savo taisykles ir procedūras, kurios atitinka nustatytus tarptautinius standartus: „Visos priemonės įgyvendinimo sutartys turi būti skiriamos ir vykdomos pagal atitinkamos tarptautinės organizacijos nustatytas ir paskelbtas procedūras ir tipinius dokumentus.“
            Jei taikomos ne EB taisyklės ir procedūros, jos turėtų būti nurodytos ir atitikti finansiniame reglamente statytus kriterijus.
            Biudžetas ir tvarkaraštis
            Orientacinis visos sumos suskirstymas pagal pagrindines sudedamąsias dalis, įskaitant vertinimą, auditą ir matomumą. Prireikus taip pat nurodyti paramą gaunančios UŠT įnašą pagal biudžeto punktą ir ar šis įnašas mokamas grynaisiais, ar natūra.
            Jei tai įmanoma, nurodyti dotacijoms ir viešųjų pirkimų sutartims rezervuoto finansavimo dalis; sutarčių atveju nurodyti pirkimo rūšį (paslaugos, prekės, darbai), o dotacijų skyrimo atveju – pagrindinę paramos gavėjų kategoriją.
            Jei taikytina: pateikti orientacinį pirkimo procedūrų pradėjimo ar kvietimų teikti pasiūlymus tvarkaraštį.
            Numatoma veiklos trukmė mėnesiais nuo finansavimo susitarimo pasirašymo (jei finansavimo susitarimas nepasirašomas, tuomet nuo sutarties ar kito įgyvendinimo susitarimo pasirašymo).
            Veiklos rezultatų stebėsena
            Veiklos rezultatų stebėsenos priemonių aprašymas; pagrindinių pažangą apibūdinančių rodiklių apžvalga. Sąnaudos, nauda, rezultatai, ir kiek įmanoma poveikio rodikliai turėtų būti nurodyti politikos sritims, kurias apima tikslinė sritis. Nurodant rodiklius turi būti atsižvelgta į SMART kriterijus (konkrečius, kurie gali būti įvertinti per trumpą ir (arba) vidutinės trukmės laikotarpį, kuriuos įmanoma pasiekti, kurie yra realūs ir susieti su konkrečiais terminais), nurodyti pradinį lygmenį, planinę užduotį ir aiškų laikotarpį, kad atliekant metinę, laikotarpio vidurio ir pabaigos peržiūras būtų galima atlikti palyginimus.
            Vertinimas ir auditas
            Vertinimų (laikotarpio vidurio, galutinio, ex post) ir audito tvarkos aprašymas.
            Informavimas ir matomumas
            Informavimo ir matomumo veiklos aprašymas.“